Paul Poberezny

Paul Howard Poberezny (født 14. september 1921 i Leavensworth County, død 22. august 2013 i Oshkosh) var en amerikansk flyger og flykonstruktør. Han grunnla Experimental Aircraft Association (EAA) i 1953, og tilbrakte store deler av sitt liv med å oppmuntre folk til å bygge fly selv. 

Poberezny er ansett som den første personen som har fremmet tradisjonen med selvbygde fly. Gjennom sitt arbeid med EAA fikk han et rykte om å ha inspirert millioner til å bli involvert i menigmanns flyvning.

Experimental Aircraft Association 

Poberezny grunnla EAA i sitt hjem i Wisconsin i 1953. Det startet som en selvbyggerorganisasjon i hans kjeller hvor han bygde sitt eget fly, men senere gikk han over til å fange opp alle aspekter ved flyvning internasjonalt. Poberezny pensjonerte seg som EAAs president i 1989, men fortsatte som styreleder i organisasjonen til 2009. I 2014, hadde organisasjonen 180 000 medlemmer i mer enn 100 land.

EAAs årlige samling og flystevne, kjent som EAA Air Venture Oshkosh i Oshkosh, Wisconsin, tiltrekker seg totalt i overkant av 600 000 deltakere, 10 000 fly og 1 000 forskjellige fora og samlinger årlig, noe som gjør den til den største av sitt slag i verden. Stevnet ble først avholdt i 1953 på det som nå er Timmerman Field i Milwaukee, og da møtte det bare en håndfull fly. Mot slutten av 1950-tallet vokste arrangementet og Timmerman-feltet ble for lite, og arrangementet ble flyttet til Rockford internasjonale lufthavn. Arrangementet fortsatte å vokse, og Rockford ble også for liten til å romme publikum, og så ble det flyttet igjen i 1970 til Oshkoshs Wittmann regionale flyplass.

Pauls sønn, verdensmester i luftakrobatikk, Tom Poberezny, ble formann for den årlige Experimental Aircraft Association Fly-In-Convention fra 1977, og var president i EAA fra 1989 til 7. september 2010. I mars 2009 gikk Paul Poberezny av som leder av EAA og hans sønn overtok.

Militær karriere 
Poberezny tjente i 30 år i United States Air Force, inkludert aktiv tjeneste under andre verdenskrig og Koreakrigen. Han pensjonerte seg med oberstløytnants grad.

Flyerfaring 

Poberezny fløy over 500 flytyper, inkludert over 170 selvbygde fly i løpet av sitt liv. Han ble introdusert til luftfart i 1936, bare 16 år gammel, da han fikk et skadet WACO glidefly som han byde opp igjen og lærte seg å fly. En high-school lærer som eide glideflyet, tilbød seg å betale Poberezny for å reparere det. Han dro det opp i sin fars garasje, lånte bøker om bygging/reparasjon av fly, og fullførte restaureringen. En venn brukte sin bil for å slepe seilflyet til værs. Med Poberezny ved kontrollene steg det til rundt hundre meter da han slapp slepetauet og gjennomførte en myk landing i en seng av blålusern. Et år senere fløy Poberezny solo i en alder av 17 år, i en 1935 Porterfield og snart ble han medeier av en amerikansk Eagle dobbeltdekker.

I 1955 skrev Poberezny en rekke artikler for publisering i Mechanix Illustrated, hvor han beskrev hvordan en person kunne kjøpe et byggesett for et fly og bygge sitt eget fly hjemme. I bladet var det også bilder av ham selv bygge Baby Ace, et amatør-bygget fly (og den første til å bli markedsført som et «selvbygget» som han kjøpte rettigheter til for 200 dollar et par år tidligere. Artiklene ble svært populære og ga begrepet selvbygging verdensomspennende anerkjennelse.

Han konstruerte, endret og bygde flere selvbygde fly, og fikk mer enn 30 000 timer i luften i sin karriere. Flye som han konstruerte og bygde omfatter:
 AcroSport II
 "Littludre Audrey"
 Poberezny S-5 Sport Pober
 Pober Jr Ace
 Pober Pixie

Personlige liv 
I 1996 slo Poberezny seg sammen med sin datter Bonnie, hennes mann Chuck Parnall og Bill Blake for å skrive Poberezny: The Story Begins, en historie om de tidlige årene til Paul og Audrey, inkludert etableringen av EAA.

Død 
Poberezny døde av kreft på 22. august 2013 i Oshkosh, Wisconsin. Han etterlot sin kone, Audrey, og sine to barn: Tom og Bonnie.

Referanser 

Flyvere fra USA
Luftfartspionerer
Personer fra Leavenworth County i Kansas
Personer fra Oshkosh